25. ΝΟΜΟΣ υπ' αριθ. 2271 της 22/23 Δεκ. 1994 (ΦΕΚ Α' 229)  Εξυγίανση της Ολυμπιακής Αεροπορίας Α.Ε.  Ρύθμιση χρεών Ολυμπιακής Αεροπορίας  Α.Ε. (Ο.Α.) και αύξηση  μετοχικού κεφαλαίου. Άρθρ.1.-Στο πλαίσιο του σχεδίου εξυγίανσης της Ολυμπιακής Αεροπορίας Α.Ε. (Ο.Α.) και της Ολυμπιακής Αεροπλοΐας Α.Ε., το οποίο εγκρίθηκε με την από 7 Οκτ. 1994 απόφαση της Επιτροπής των Ευρωπαϊκών Κοινοτήτων και δημοσιεύθηκε στις 25 Οκτ. 1994 στην Εφημερίδα των Ευρωπαϊκών Κοινοτήτων: α.Διαγράφονται τα χρέη της Ο.Α. και της Ολυμπιακής Αεροπλοΐας Α.Ε. προς το Ελληνικό Δημόσιο, τα οποία προέρχονται από καταπτώσεις εγγυήσεων ληξιπρόθεσμων δανείων και μη καταβολή ή μη απόδοση πάσης φύσεως φόρων, τελών και εισφορών. β.Διαγράφονται όλα τα χρέη της Ο.Α. και της Ολυμπιακής Αεροπλοΐας Α.Ε. προς την Υπηρεσία Πολιτικής Αεροπορίας (Υ.Π.Α.), από οποιονδήποτε λόγο και αν προέρχονται, τα οποία είχαν γεννηθεί μέχρι την ημερομηνία της δημοσίευσης της πιο πάνω απόφασης της Επιτροπής των Ευρωπαϊκών Κοινοτήτων στην Εφημερίδα των Ευρωπαϊκών Κοινοτήτων. Επίσης, και κατά παρέκκλιση από τις ισχύουσες διατάξεις, αίρεται η υποχρέωση της Ο.Α., την οποία είχε μέχρι την ίδια ημερομηνία, για την απόδοση στις κρατικές αρχές πόρων, τελών, δικαιωμάτων κ.λπ. που αυτή είχε εισπράξει για λογαριασμό τους. γ.Διαγράφεται το χρέος της Ο.Α. και της Ολυμπιακής Αεροπλοΐας Α.Ε. προς το Ελληνικό Δημόσιο που προέρχεται από υποχρεώσεις των εταιρειών αυτών προς τη Δημόσια Επιχείρηση Πετρελαίου και τηρείται στο λογαριασμό "203" της Τράπεζας της Ελλάδος υπό την ονομασία "Ελληνικό Δημόσιο-Λογαριασμός Χρηματοδότησης Πετρελαιοειδών". Για την αληθή έννοια των άνω περιπτ. α', β' και γ' βλ. παρ. 2 άρθρ. 7 Νόμ. 2366/12-12 Δεκ. 1995, ΦΕΚ -Α-256, κατωτ. αριθ. 28. δ.Στις υποχρεώσεις που αναλαμβάνει το Ελληνικό Δημόσιο και οι οποίες αναφέρονται στα ανωτέρω εδαφ. α', β' και γ' περιλαμβάνονται τόσο το κεφάλαιο όσο και όλες οι άλλες, κάθε είδους, επιβαρύνσεις (τόκοι, τόκοι υπερημερίας, πρόστιμα και προσαυξήσεις και άλλες επιβαρύνσεις). ε.Το Ελληνικό Δημόσιο αναλαμβάνει την υποχρέωση να εξοφλήσει, κατά τους όρους και χρόνους των σχετικών συμβάσεων, το σύνολο των οφειλών από δάνεια, με τους τόκους και τις προμήθειες εν γένει, της Ο.Α. προς τράπεζες και άλλα πιστωτικά ιδρύματα εσωτερικού και εξωτερικού που δεν είχαν καταστεί ληξιπρόθεσμα την 31η Ιουλ. 1994 και των οποίων το ύψος του συνολικού κεφαλαίου κατά την ημέρα εκείνη ανερχόταν στο ποσό των 64.500.000.000 δραχμών. Το ισόποσο των παραπάνω δανείων χωρίς τους τόκους και τις προμήθειες μετατρέπεται σε κεφάλαιο.  Για την αληθή έννοια της άνω περιπτ. ε' βλ. παρ. 1 άρθρ. 7 Νόμ. 2366/12-12 Δεκ. 1995, ΦΕΚ -Α-256, κατωτ. αριθ. 28. στ.Διατηρούνται οι εγγυήσεις τις οποίες έχει χορηγήσει το Ελληνικό Δημόσιο για δάνεια που έχει συνάψει η Ο.Α. μέχρι την ημερομηνία δημοσίευσης της πιο πάνω απόφασης της Επιτροπής των Ευρωπαϊκών Κοινοτήτων στην Εφημερίδα των Ευρωπαϊκών Κοινοτήτων, με βάση το άρθρο έκτο (6ο) του Νόμ. 96/1975. ζ.Το Ελληνικό Δημόσιο παρέχει εγγυήσεις για δάνεια συναπτόμενα από την Ο.Α. και την Ολυμπιακή Αεροπλοΐα Α.Ε. έως και την 31η Δεκ. 1997, το συνολικό ύψος των οποίων δεν υπερβαίνει το ποσό των 378.000.000 δολλαρίων Η.Π.Α., με σκοπό την αγορά νέων αεροσκαφών. η.Το Ελληνικό Δημόσιο αναλαμβάνει να καλύψει την αύξηση του μετοχικού κεφαλαίου της Ο.Α. ύψους 54.000.000.000 δραχμών που θα καταβληθούν σε τρεις δόσεις των 19.000.000.000, 23.000.000.000 και 12.000.000.000 δραχμών στις 10 Ιαν. 1995, στις 10 Ιαν. 1996 και στις 10 Ιαν. 1997 αντίστοιχα, με την προϋπόθεση ότι η Ο.Α. και η θυγατρική της εταιρεία Ολυμπιακή Αεροπλοΐα Α.Ε. εκτελούν πλήρως και επιτυγχάνουν τους στόχους του σχεδίου εξυγίανσης που ενέκρινε η Επιτροπή των Ευρωπαϊκών Κοινοτήτων. "θ.Η. Ο.Α. απαλλάσσεται από κάθε προμήθεια, που θα πρέπει να καταβληθεί στο Δημόσιο για την παροχή των εγγυήσεων των παρ. στ΄ και ζ΄ του παρόντος άρθρου. Απαλλάσσεται επίσης από την καταβολή του φόρου συγκέντρωσης κεφαλαίου κατά την αύξηση του κεφαλαίου που αναφέρεται στην παρ. η΄ του παρόντος". Η παρ. θ΄ αντικαταστάθηκε ως άνω από την παρ. 2 άρθρ. 14 Νόμ. 2465/21-26 Φεβρ. 1997, ΦΕΚ Α΄ 28, τόμ. 21, σελ. 208,947. ι.Το Ελληνικό Δημόσιο δύναται να αξιώσει από την Ο.Α. το σύνολο των χρεών της Ο.Α. προς αυτό, τα οποία διαγράφονται και το σύνολο των βαρών που αυτό αναλαμβάνει κατά τα εδαφ. α΄, β΄, γ΄, δ΄, ε΄, στ΄, ζ΄ και η΄ της παρούσας παραγράφου στην περίπτωση που το νομικό πρόσωπο της Ο.Α. λυθεί λόγω της αποτυχίας του σχεδίου εξυγίανσης από τη δημοσίευση του παρόντος νόμου έως την 31η Δεκ. 1997. Για τη εξασφάλιση των απαιτήσεων του Ελληνικού Δημοσίου συνιστάται υπέρ αυτού ειδικό προνόμιο κατάταξης που προηγείται από οποιοδήποτε ειδικό ή γενικό προνόμιο οποιουδήποτε άλλου δανειστή της Ο.Α. πλην των πάσης φύσεως δεδουλευμένων αποδοχών των εργαζομένων. Από την 1η Ιαν. 1998 οι απαιτήσεις του Ελληνικού Δημοσίου διέπονται από την ισχύουσα νομοθεσία ως προς την προνομιακή τους κατάταξη.         (Μετά την σελ. 768,14(γ)Σελ. 768,15 Τεύχος 1242-Σελ. 29 Ολυμπιακή Αεροπορία 38.Ξ.γ.25   151 ια.Καταργούνται: α.Από την 1η Ιαν. 1995 η παρ. 1 του άρθρου έκτου (6) του Νόμ. 96/1975 (ΦΕΚ 154 Α'), (ανωτ. αριθ. 11). "β.Από την έναρξη της ισχύος του νόμου αυτού οι παρ. 5, 6και 7 του άρθρ. 18 του Ν.Δ. 3560/1956 (ΦΕΚ 222 Α') (ανωτ. αριθ. 1). Με την κατάργηση αυτή η Ο.Α. υπάγεται στο φορολογικό καθεστώς των ανωνύμων εταιριών του ιδιωτικού τομέα. Η λογιστική λειτουργική ζημία, που εμφανίζεται στον ισολογισμό της Ο.Α. την 31η Δεκ. 1994, μεταφέρεται για να συμψηφισθεί στα πέντε επόμενα οικονομικά έτη, κατά το υπόλοιπο που θα απομένει κάθε φορά, σύμφωνα με τις ισχύουσες διατάξεις περί φορολογίας εισοδήματος". Το εδαφ. β΄ αντικαταστάθηκε ως άνω από την παρ. 1 άρθρ. 14 Νόμ. 2465/21-26 Φεβρ. 1997, ΦΕΚ Α' 28, τόμ. 21, σελ. 208,947. "ιβ.Η Ολυμπιακή Αεροπορία απαλλάσσεται από την καταβολή φόρων κατά τη διαδικασία αναδιάρθρωσης του κεφαλαίου της, όπως αυτή προβλέπεται από τις διατάξεις του Νόμ. 2271/1994 στο πλαίσιο του προγράμματος εξυγίανσης". Η παρ. ιβ', αντικαταστάθηκε ως άνω από την παρ. 3 άρθρ. 14 Νόμ. 2465/21-26 Φεβρ. 1997, ΦΕΚ Α' 28, τόμ. 21, σελ. 208,947. ιγ.Μέσα σε προθεσμία 2 μηνών από τη δημοσίευση του παρόντος νόμου η Υ.Π.Α. υποχρεούται να συνάψει σύμβαση με την Ο.Α. για την παροχή υπηρεσιών της τελευταίας προς αυτήν. Η Σύμβαση θα συναφθεί σύμφωνα με τους όρους της τιμολογιακής πολιτικής της Ο.Α. Οι τρέχουσες απαιτήσεις της Ο.Α., όπως από μετακινήσεις προσωπικού της Υ.Π.Α,. από τεχνικά έργα σε χώρους ελεγχόμενους από την Υ.Π.Α., θα εξοφληθούν με τον τρόπο που θα οριστεί συγκεκριμένα στη Σύμβαση. ιδ.Με απόφαση του Υπουργού Οικονομικών εξειδικεύονται τα χρέη που διαγράφονται, τα δάνεια και οι λοιπές υποχρεώσεις που αναλαμβάνει το Ελληνικό Δημόσιο, η διαδικασία διαπίστωσης, βεβαίωσης και διαγραφής τους, καθώς και οι υπηρεσίες που εντέλλονται για τη σύνταξη των αναγκαίων πράξεων. Εξουσιοδοτείται ο Υπουργός Οικονομικών για την αναδοχή των παραπάνω χρεών, όπου απαιτείται. ιε.Το ειδικό φορολογικό καθεστώς του ιπτάμενου προσωπικού της Ο.Α. και της Ολυμπιακής Αεροπλοΐας Α.Ε. διατηρείται σε ισχύ έως και την 31η Δεκ. 1995, με τους ίδιους φορολογικούς συντελεστές που ίσχυαν πριν από την έναρξη της ισχύος του Νόμ. 2214/1994 (ΦΕΚ 75 Α'). ιστ.'(Καταργήθηκε από την παρ. 16 άρθρ. 6 Νόμ. 2386/6-7 Μαρτ. 1996, ΦΕΚ Α' 43, Τόμ. 27, σελ. 194,725). Άρθρ.2.-1.Όσοι εργαζόμενοι στην Ο.Α. και στην Ολυμπιακή Αεροπλοΐα Α.Ε., ασφαλισμένοι στο Ι.Κ.Α. για τον κλάδο σύνταξης, έχουν συμπληρώσει ή συμπληρώνουν έως και την 31η Δεκ. 1997 τον αριθμό των ημερών ασφάλισης που αναφέρεται παρακάτω, μπορούν να υποβάλλουν αίτηση αποχώρησης από την υπηρεσία και να λάβουν πλήρη σύνταξη από το Ι.Κ.Α., ανεξάρτητα από την ηλικία τους:  Σελ. 768,16 Τεύχος 1242-Σελ. 30 α.Από το προσωπικό εδάφους, οι άνδρες που έχουν συμπληρώσει 9.000 ημέρες ασφάλισης, από τις οποίες τουλάχιστον 4.500 στην Ο.Α. ή στην Ολυμπιακή Αεροπλοΐα Α.Ε. και οι γυναίκες που έχουν συμπληρώσει 7.500 ημέρες ασφάλισης, από τις οποίες τουλάχιστον 4.500 στην Ο.Α. ή στην Ολυμπιακή Αεροπλοΐα Α.Ε. β.Από τις ιπτάμενες συνοδούς και τους φροντιστές, όσοι έχουν συμπληρώσει 5.000 ημέρες ασφάλισης με τις ειδικότητες αυτές. 2.Η προβλεπόμενη από τις ισχύουσες διατάξεις εξαγορά στρατιωτικής υπηρεσίας και προϋπηρεσιών για τη θεμελίωση συνταξιοδοτικού δικαιώματος των εργαζομένων, σύμφωνα με τα εδαφ. α' και β' της προηγούμενης παραγράφου, βαρύνει τις εργοδότιδες εταιρίες. 3.Οι εργαζόμενοι στις παραπάνω εταιρείες, οι οποίοι πληρούν τις προϋποθέσεις για τη συνταξιοδότησή τους μέχρι και το έτος 2001, δεν εντάσσονται κατά το μέχρι τότε διάστημα, για τον υπολογισμό των καταβλητέων προς το Ι.Κ.Α. εισφορών, σε ασφαλιστική κλάση κατώτερη από εκείνη στην οποία ενέπιπταν οι αποδοχές τους του μηνός Δεκ. 1993. Η διαφορά των οφειλόμενων προς το Ι.Κ.Α. ασφαλιστικών εισφορών εργοδοτών και ασφαλισμένων, που ενδέχεται να προκύψει από την εφαρμογή της παραγράφου αυτής, υπολογίζεται από τις εταιρείες στο τέλος κάθε ημερολογιακού έτους και καταβάλλεται μέσα στο αμέσως επόμενο τρίμηνο. 4.Στους εργαζόμενους που συγκεντρώνουν στο πρόσωπό τους τις παραπάνω προϋποθέσεις έως και την 31 Δεκ. 1997, οι οποίοι αποχωρούν οικειοθελώς σύμφωνα με την παρ. 1 του παρόντος άρθρου και υποβάλλουν αίτηση μέσα σε ένα (1) μήνα από τότε που καθένας πληροί τις προϋποθέσεις αυτές ή μέσα σε ένα (1) μήνα από τη δημοσίευση του παρόντος νόμου για αυτούς που πληρούν τις παραπάνω προϋποθέσεις μέχρι και τη δημοσίευση του παρόντος νόμου, καταβάλλεται η αποζημίωση του Νόμ. 2112/1920 (ΦΕΚ 67 Α'), όπως αυτή καταβαλλόταν από τις πιο πάνω εταιρείες μέχρι τη δημοσίευση του παρόντος νόμου, προσαυξημένη κατά 25% καθώς και ποσό το οποίο αντιστοιχεί στις τακτικές αποδοχές 2 μηνών, όπως αυτές διαμορφώνονται τον τελευταίο πριν την αποχώρησή τους μήνα και χωρίς περιορισμό στο ανώτατο όριο από το χαρακτηρισμό της Ο.Α. και της Ολυμπιακής Αεροπλοΐας Α.Ε. ως επιχειρήσεων κοινής ωφέλειας. Η αποζημίωση υπάγεται στη φορολογία εισοδήματος και φορολογείται μέχρι το ποσό των 6.000.000 δραχμών με σταθερό συντελεστή 5% και πέραν του ποσού αυτού με σταθερό συντελεστή 10%.         38.Ξ.γ.25 Ολυμπιακή Αεροπορία   152 5.Ο Υπουργός Μεταφορών και Επικοινωνιών, μετά από πρόταση των διοικητικών συμβουλίων των πιο πάνω εταιρειών, μπορεί με απόφασή του να προσδιορίζει κατά κατηγορία "και ειδικότητα", προσωπικού τον αριθμό και το χρόνο της σταδιακής αποχώρησης των δικαιουμένων να αποχωρήσουν. Σε περίπτωση που οι υποβαλλόμενες αιτήσεις υπερβαίνουν τα όρια αυτά, γίνονται δεκτές οι αιτήσεις εκείνων που συμπληρώνουν το μεγαλύτερο αριθμό ημερομισθίων μέχρι να καλυφθεί το ανώτατο όριο για κάθε περίοδο. Οι μέσα σε " " δύο λέξεις προστέθηκαν από την παρ. 3 άρθρ. 7 Νόμ. 2366/12-12 Δεκ. 1995, ΦΕΚ Α' 256, κατωτ. αριθ. 28. Όσοι εμπρόθεσμα υποβάλλουν αίτηση και παραμείνουν στις εταιρείες αυτές, σύμφωνα με τα πιο πάνω οριζόμενα όρια, και συνταξιοδοτηθούν σε άλλο χρονικό σημείο από την πλήρωση των παραπάνω προϋποθέσεων, η οποία όμως λαμβάνει χώρα σε κάθε περίπτωση μέχρι και την 31η Δεκ. 1997, υπάγονται στις ρυθμίσεις των παρ. 1, 2 και 4 του παρόντος άρθρου. 6.Σε περίπτωση που δεν υπάρξει επαρκής αριθμός οικειοθελώς αποχωρούντων ώστε να μειωθεί το προσωπικό των εταιρειών, σύμφωνα με το σχέδιο που εγκρίθηκε από τη Επιτροπή των Ευρωπαϊκών Κοινοτήτων, κάθε έτος έως και την 31η Δεκ. 1997 οι εργαζόμενοι που συμπληρώνουν τον αριθμό των ημερών ασφάλισης της παρ. 1 του παρόντος άρθρου συνταξιοδοτούνται υποχρεωτικά, ανεξάρτητα από την ηλικία τους, μέχρι να συμπληρωθεί ο προβλεπόμενος αριθμός αποχωρούντων. Η επιλογή των υποχρεωτικά συνταξιοδοτούμενων γίνεται με βάση τον αριθμό ημερών ασφάλισης στην Ο.Α. και την Ολυμπιακή Αεροπλοΐα Α.Ε. Στη περίπτωση αυτή καταβάλλεται μόνο η προβλεπόμενη από το άρθρ. 8 του Νόμ. 3198/1955 (ΦΕΚ 95 Α΄), (τόμ. 15, σελ. 98,01) όπως τροποποιήθηκε και συμπληρώθηκε μεταγενέστερα με την παρ. 4 του άρθρ. 8 του Ν.Δ. 3789/1957 (ΦΕΚ 210 Α') και την παρ. 1 του άρθρ. 5 του Νόμ. 435/1976 (ΦΕΚ 251 Α'), αποζημίωση λόγω συνταξιοδότησης, η οποία φορολογείται σύμφωνα με τις ισχύουσες φορολογικές διατάξεις. 7α.Όσοι χειριστές και ιπτάμενοι μηχανικοί της Ο.Α. έχουν συμπληρώσει ή συμπληρώνουν έως και την 31η Δεκ. 1997 4.500 τουλάχιστον ημέρες ασφαλίσεως σε αεροπορικές εταιρείες και 3.000 ώρες πτήσεως, από τις οποίες 500 τουλάχιστον την τελευταία δεκαετία, και έχουν συμπληρώσει ταυτόχρονα το 53ο έτος της ηλικίας τους μπορούν να αποχωρήσουν από την υπηρεσία και να λάβουν πλήρη σύνταξη από το Ι.Κ.Α. και το Τ.Ε.Α.Π.Α.Ε..  β.Για τους αποχωρούντες, κατ' εφαρμογή του πιο πάνω εδαφίου ισχύουν τα αναφερόμενα στην παρ. 4 του παρόντος άρθρου. γ.Σε περίπτωση που δεν υπάρξει επαρκής αριθμός οικειοθελώς αποχωρούντων, ώστε να μειωθεί το ιπτάμενο προσωπικό θαλάμου διακυβέρνησης σύμφωνα με τις υπηρεσιακές ανάγκες της Ο.Α., όπως    αυτές διαμορφώνονται από το ετήσιο πρόγραμμα εκμετάλλευσής της και το νέο κανονισμό εργασίας, με κοινή απόφαση των Υπουργών Μεταφορών και Επικοινωνιών και Υγείας, Πρόνοιας και Κοινωνικών Ασφαλίσεων, μετά από εισήγηση της Διοίκησης της Ο.Α., συνταξιοδοτείται υποχρεωτικά, σύμφωνα με τα οριζόμενα στο εδαφ. α΄ της παρούσας παραγράφου, ο αναγκαίος αριθμός χειριστών και ιπτάμενων μηχανικών. Στην περίπτωση αυτή καταβάλλεται η αποζημίωση που αναφέρεται στο εδαφ. β' της παρ 6 του παρόντος άρθρου. Η επιλογή των υποχρεωτικά συνταξιοδοτούμενων γίνεται με βάση τον αριθμό ημερών ασφάλισης στην Ο.Α. και την Πολεμική Αεροπορία. 8.Ως επαρκής αριθμός οικειοθελώς αποχωρούντων, κατά την έννοια της παρ. 6 και του εδαφ. γ΄ της παρ. 7 του παρόντος άρθρου, θεωρείται ο αριθμός που αναφέρεται κατά κατηγορία προσωπικού στο σχέδιο εξυγίανσης που εγκρίθηκε από την Επιτροπή των Ευρωπαϊκών Κοινοτήτων, με δυνατή απόκλιση πλέον ή έλαττον κατά 15%. 9α.Η επιβάρυνση που θα προκύψει για το Ι.Κ.Α. καλύπτεται από την ετήσια επιχορήγηση προς το Ι.Κ.Α. του Κρατικού Προϋπολογισμού. β.Το ποσό με το οποίο επιβαρύνεται το Ταμείο Επικουρικής Ασφάλισης Προσωπικού Αεροπορικών Επιχειρήσεων (Τ.Ε.Α.Π.Α.Ε.) καλύπτεται επίσης από τον Κρατικό Προϋπολογισμό. 10α.Για τις περιπτώσεις που δεν ρυθμίζονται διαφορετικά με τον παρόντα νόμο, εφαρμόζονται οι διατάξεις των άρθρ. 5 και 6 του Νόμ. 1759/1988 (ΦΕΚ 50 Α'). Οι προβλεπόμενες από τις προαναφερόμενες διατάξεις ασφαλιστικές εισφορές εργοδότη και ασφαλισμένου εξακολουθούν να υπολογίζονται προσαυξημένες κατά τα ποσοστά αυξήσεως των εισφορών του κλάδου σύνταξης του Ι.Κ.Α., που ορίστηκαν με τις διατάξεις της παρ. 1 του άρθρ. 25 του Νόμ. 1902/1990 (ΦΕΚ 138 Α') και της παρ. 1 του άρθρ. 44 του Νόμ. 2084/1992 (ΦΕΚ 165 Α'). β.Μετά την 31η Δεκ. 1997, για τη συνταξιοδότηση του προσωπικού της Ο.Α. και της Ολυμπιακής Αεροπλοΐας Α.Ε., σύμφωνα με την παρ. 1 του παρόντος άρθρου, που είναι ασφαλισμένο στο Ι.Κ.Α. ισχύουν αι διατάξεις του Νόμ. 1759/1988 (ΦΕΚ 50 Α'), (τόμ. 15Β, σελ. 70,856), χωρίς τις ειδικότερες ρυθμίσεις των προηγούμενων παραγράφων του παρόντος άρθρου, με την επιφύλαξη ισχύος των διατάξεων του Νόμ. 2084/1992 (ΦΕΚ 165 Α') ως προς τους εργαζόμενους που ασφαλίζονται για πρώτη φορά από την 1η Ιαν. 1993 και μετά. 11.Από τις ρυθμίσεις των παραπάνω παραγράφων του παρόντος άρθρου εξαιρούνται οι εργαζόμενοι εκείνοι οι οποίοι έως και την 31η Δεκ. 1994 αποχωρούν υποχρεωτικά, συνταξιοδοτούμενοι με βάση τις διατάξεις που ίσχυαν πριν από τη δημοσίευση του παρόντος νόμου.      (Μετά τη σελ. 768,16) Σελ. 768,17 Τεύχος 1242-Σελ. 31 Ολυμπιακή Αεροπορία 38.Ξ.γ.25   153 12α.Η δαπάνη για την εξαγορά στρατιωτικής υπηρεσίας και προϋπηρεσιών της παρ. 2 και οι αποζημιώσεις της παρ. 4 και του εδαφ. β' της παρ. 7 του παρόντος άρθρου βαρύνουν τον Κρατικό Προϋπολογισμό έως το ύψος του ποσού των 11.000.000.000 δραχμών. β.Η διαδικασία καταβολής των αποζημιώσεων, της απόδοσης από τον Κρατικό Προϋπολογισμό του πιο πάνω ποσού και κάθε άλλη σχετική λεπτομέρεια καθορίζεται με κοινή απόφαση των Υπουργών Οικονομικών και Μεταφορών και Επικοινωνιών. γ.Σε περίπτωση που το παραπάνω ποσό δεν επαρκεί για την εξαγορά στρατιωτικής υπηρεσίας και προϋπηρεσιών της παρ. 2 και την εξόφληση των αποζημιώσεων της παρ. 4 και του εδαφ. β' της παρ. 7 του παρόντος άρθρου, η Ο.Α., η Ολυμπιακή Αεροπλοΐα Α.Ε. και η Ολυμπιακή Τουριστική Α.Ε. υποχρεούνται να καταβάλλουν το υπολειπόμενο ποσό. 13.Οι διατάξεις των προηγουμένων παραγράφων του παρόντος άρθρου εφαρμόζονται αναλόγως και για το προσωπικό της Ολυμπιακής Τουριστικής Α.Ε. που υπηρετεί σε αυτήν κατά τη δημοσίευση του παρόντος νόμου και για το οποίο έχουν καταβληθεί καθ' όλο το χρόνο απασχολήσεώς του οι προβλεπόμενες από το Νόμ. 1759/1988 ασφαλιστικές εισφορές προς το Ι.Κ.Α. για το προσωπικό εδάφους της Ο.Α.. 14.Οι διατάξεις των παρ. 1 περίπτ. α', 2, 4, 5, 6, 8, 10, 11 και 12 του παρόντος άρθρου έχουν ανάλογη εφαρμογή και για το προσωπικό εδάφους της περίπτ. α' της παρ. 1 του άρθρου αυτού, το οποίο ασφαλίζεται στο Ταμείο Επικουρικής Ασφάλισης Ηλεκτροτεχνιτών Ελλάδος (Τ.Ε.Α.Η.Ε.). Ρύθμιση εργασιακών σχέσεων Άρθρ.3.-1α.Για το χρονικό διάστημα από την 1η Ιαν. 1994 έως και την 31η Δεκ. 1995 δεν επιτρέπεται η αύξηση με οποιονδήποτε τρόπο των τακτικών αποδοχών, τις οποίες κατέβαλαν η Ο.Α. και οι θυγατρικές της εταιρείες Ολυμπιακή Αεροπλοΐα Α.Ε. και Ολυμπιακή Τουριστική Α.Ε. στο προσωπικό τους κατά την 31η Δεκ. 1993. β.Για την εφαρμογή της διάταξης αυτής ως τακτικές αποδοχές θεωρείται το σύνολο των μηνιαίων αποδοχών, που καταβλήθηκε στο προσωπικό των παραπάνω εταιρειών στις 31 Δεκ. 1993 ως βασικός μισθός, επιδόματα και προσαύξηση λόγω ωρίμανσης(πολυετία),  Σελ. 768,18 Τεύχος 1242-Σελ. 32  ως και η προσαύξηση λόγω ωρίμανσης του έτους 1994. Στις τακτικές αποδοχές δεν περιλαμβάνονται τα ποσά που είχαν καταβληθεί ως πρόσθετη αμοιβή ή αποζημίωση για υπερεργασία, υπερωριακή απασχόληση, νυκτερική εργασία ή εργασία κατά τις Κυριακές και εορτές, για μετακινήσεις εκτός έδρας του ιπτάμενου προσωπικού, επίδομα τροφής κ.λπ., έστω και εάν τα ποσά αυτά καταβάλλονταν κατά τρόπο τακτικό και μόνιμο. γ.Επιτρέπεται η χορήγηση κατά την παραπάνω περίοδο επιδομάτων θέσεως στο προσωπικό, στο οποίο ανατίθεται θέση που συνεπάγεται την άσκηση πρόσθετων διοικητικών καθηκόντων. Η χορήγηση των επιδομάτων θέσεως επιτρέπεται μόνον εφόσον ασκούνται πραγματικά τόσο τα βασικά κύρια όσο και τα πρόσθετα καθήκοντα της θέσης για την οποία πρόκειται και παύει αυτοδίκαια από τότε που ανακαλείται η απόφαση της ανάθεσής τους. Δεν επιτρέπεται η σύγχρονη καταβολή δύο επιδομάτων θέσεως. δ.Το καταβαλλόμενο ποσό στο προσωπικό της Ο.Α., της Ολυμπιακής Αεροπλοΐας Α.Ε. και της Ολυμπιακής Τουριστικής Α.Ε. ως επίδομα τροφής δεν αναπροσαρμόζεται κατά τη διάρκεια του έτους 1995. 2.Τροποποιείται το υφιστάμενο εργασιακό καθεστώς του προσωπικού της Ο.Α., της Ολυμπιακής Αεροπλοΐας Α.Ε. και της Ολυμπιακής Τουριστικής Α.Ε., ως ακολούθως: α.Για το διάστημα μέχρι την 31η Δεκ. 1997 μειώνονται οι ημέρες εβδομαδιαίων αναπαύσεων (repos) που χορηγούνται στο προσωπικό ως ακολούθως: -κατά έξι (6) αναπαύσεις το έτος, του προσωπικού που απασχολείται σε βάρδιες, συμπεριλαμβανομένων των παραγωγικών συνεργείων της Διεύθυνσης Τεχνικών Υπηρεσιών. -κατά 10 αναπαύσεις το έτος, των εργαζομένων που απασχολούνται με σταθερό ωράριο εργασίας. -κατά 12 αναπαύσεις το έτος, του ιπτάμενου προσωπικού όλων των κατηγοριών. Οι πιο πάνω μειούμενες ημέρες εβδομαδιαίων αναπαύσεων επιλέγονται από την Ο.Α., την Ολυμπιακή Αεροπλοΐα Α.Ε. και την Ολυμπιακή Τουριστική Α.Ε. προς εργασία, με ανώτατο όριο τις δύο ημέρες ανά μήνα και υποχρεωτικά σύμφωνα με τις ανάγκες της εταιρείας κατά κατηγορία προσωπικού. Αν μέσα στο έτος 1994 και κατά την εφαρμογή της πιο πάνω ρύθμισης δεν είναι λειτουργικά δυνατή η πραγματική προσφορά των μειουμένων αναπαύσεων, τότε μεταφέρονται κατά το έτος 1995 τουλάχιστον 2, 3 και 4 ημέρες αναπαύσεων κατά κατηγορία προσωπικού αντιστοίχως.      38.Ξ.γ.25 Ολυμπιακή Αεροπορία   154 β.Ο προγραμματισμός της διήμερης εβδομαδιαίας ανάπαυσης για το προσωπικό που εργάζεται σε βάρδιες γίνεται με βάση τις ανάγκες των πιο πάνω εταιρειών, σύμφωνα με τις διατάξεις της κοινής εργατικής νομοθεσίας. γ.Από τη δημοσίευση του παρόντος νόμου και έως την 31η Δεκ. 1997 η αμοιβή του προσωπικού για την απασχόλησή του κατά ημέρα εβδομαδιαίας ανάπαυσης και νόμω αργίας υπολογίζεται σύμφωνα με τις διατάξεις της κοινής εργατικής νομοθεσίας, εκτός των εργαζομένων που απασχολούνται σε εικοσιτετράωρη (24ωρη) βάρδια. δ.Δεν επιτρέπεται εφεξής η μεταφορά ημέρας εβδομαδιαίας ανάπαυσης, εφόσον συμπίπτει με ημέρα νόμω αργίας. ε.Από τη δημοσίευση του παρόντος νόμου παύουν να ισχύουν οι διατάξεις των συλλογικών συμβάσεων εργασίας, πρακτικών συμφωνίας κ.λπ., με τις οποίες προβλέπεται η μεταφορά των εβδομαδιαίων αναπαύσεων σε περίπτωση που συμπέσουν με ασθένεια. Με αποφάσεις των αρμοδίων οργάνων της Ο.Α., της Ολυμπιακής Αεροπλοΐας Α.Ε. και της Ολυμπιακής Τουριστικής Α.Ε., το ωράριο του προσωπικού των εταιρειών αυτών, που εργάζεται σε περιφερειακούς σταθμούς και σε πρακτορεία εσωτερικού, μπορεί να καθορίζεται ως συνεχές η διακεκομμένο, σύμφωνα με τις ανάγκες των εταιρειών αυτών. 3α.Ο αριθμός των ημερών κανονικής ετήσιας άδειας που δικαιούται το προσωπικό εδάφους καθορίζεται σύμφωνα με τις διατάξεις της κοινής εργατικής νομοθεσίας. β.Μειώνονται οι άδειες απουσίας του προσωπικού: -λόγω θανάτου συγγενούς, σε 2 ημέρες. -λόγω τοκετού, για το σύζυγο, σε 2 ημέρες. -λόγω γάμου, σε 5 ημέρες. -καταργείται η αργία λόγω ονομαστικής εορτής του εργαζομένου. γ.Από τη δημοσίευση του παρόντος νόμου και έως την 31η Δεκ. 1997 μειώνεται σε 4 κατ' έτος ο αριθμός των πρόσθετων ημερών άδειας ανάπαυσης, λόγω εργασίας σε βάρδιες. 4."Οι αποδοχές του προσωπικού της Ο.Α. της Ολυμπιακής Αεροπλοϊας Α.Ε. και της Ολυμπιακής Τουριστικής Α.Ε. σε περιπτώσεις ασθένειας συνεχούς διάρκειας πέραν των 15 ημερών, εργατικού ή εξωεργατικού ατυχήματος, εγκυμοσύνης και λοχείας καθορίζονται κατά τα προβλεπόμενα από τις συλλογικές συμβάσεις εργασίας και τα πρακτικά που έχουν συναφθεί μεταξύ της Ολυμπιακής Αεροπορίας ή των άλλων εταιρειών και της ΟΣΠΑ ή των πρωτοβάθμιων σωματείων. Για τις λοιπές περιπτώσεις ασθενειών, ισχύουν οι ρυθμίσεις της κοινής εργατικής νομοθεσίας. Οι αποφάσεις του Κ.Α.Ι. και των υγειονομικών επιτροπών του Ι.Κ.Α. ή άλλου φορέα κύριας ασφάλισης είναι δεσμευτικές για τις παραπάνω εταιρείες. Οι εταιρείες θα παρακρατούν την επιδότηση του Ι.Κ.Α. για όλες τις παραπάνω περιπτώσεις, εκτός αυτής των εργατικών ατυχημάτων"   . Ολυμπιακή Αεροπορία 38.Ξ.γ.25   155 Για την οδοντιατρική περίθαλψη του ιπταμένου προσωπικού οι πιο πάνω εταιρείες καταβάλλουν εφεξής τις κατώτερες προβλεπόμενες αμοιβές του εκάστοτε ισχύοντος τιμοκαταλόγου του Οδοντιατρικού Συλλόγου Αττικής. Διατηρούνται σε ισχύ οι διατάξεις του κεφ. 9 του β.δ. 744/1970 (ΦΕΚ 244 Α'), όπως έχουν τροποποιηθεί. Το εδαφ. α΄, αντικαταστάθηκε ως άνω από την παρ. 4 του άρθρ. 7 του Νόμ. 2366/12-12 Δεκ. 1995, ΦΕΚ Α' 256, κατωτ. αριθ. 28. 5.Καταργείται η υποχρέωση της Ο.Α. να καταβάλλει τα έξοδα καθαριστηρίου του ιπτάμενου προσωπικού, καθώς και να μεταφέρει προς και από τον τόπο εργασίας του, με εξαίρεση κατά το διάστημα μεταξύ των ωρών από 23.00 έως 07.00 και 14.00 έως 15.00 καθ' οιονδήποτε τρόπο, το πάσης φύσεως και κατηγορίας προσωπικό της ίδιας και των θυγατρικών της εταιρειών. 6.Ως νυκτερινή εργασία θεωρείται αυτή που πραγματοποιείται μεταξύ των ωρών 22.00 και 6.00. 7.Η χορήγηση αεροπορικών εισιτηρίων δωρεάν ή με έκπτωση προς το προσωπικό της Ο.Α. και των θυγατρικών της εταιρειών γίνεται σύμφωνα με τις εκάστοτε ισχύουσες σχετικές διατάξεις των Κανονισμών Εργασίας. Γενικές διατάξεις Άρθρ.4.-1.Μέσα σε 4 μήνες από τη δημοσίευση του παρόντος νόμου τα Διοικητικά Συμβούλια της Ο.Α., της Ολυμπιακής Αεροπλοΐας Α.Ε. και της Ολυμπιακής Τουριστικής Α.Ε. υποχρεούνται να ορίσουν με αποφάσεις τους, μετά από προηγούμενη συζήτηση με τις συνδικαλιστικές οργανώσεις του προσωπικού τους, βαθμούς ιεραρχίας, οι οποίοι δεν μπορούν να υπερβαίνουν τους 4 και να συντάξουν οργανογράμματα των εταιρικών υπηρεσιών με αντίστοιχη περιγραφή προσόντων και καθηκόντων της κάθε θέσης ευθύνης. Η παραπάνω προθεσμία μπορεί να παραταθεί για 2 ακόμη μήνες, με αιτιολογημένη απόφαση των Διοικητικών Συμβουλίων των πιο πάνω εταιρειών. Μέσα σε ένα (1) μήνα από τη λήψη των αποφάσεων αυτών τα πιο πάνω Διοικητικά Συμβούλια οφείλουν να στελεχώσουν τις προβλεπόμενες θέσεις με βάση τα τυπικά και ουσιαστικά προσόντα των εργαζομένων. Με τη έκδοση των νέων οργανογραμμάτων καταργείται κάθε απόφαση, με την οποία είχαν καθιερωθεί τα μέχρι τότε ισχύοντα, οι βαθμοί ιεραρχίας που είχαν απονεμηθεί η οι εν γένει τίτλοι, καθώς και τα πρόσθετα διοικητικά καθήκοντα που είχαν ανατεθεί. Η μη εκ νέου απονομή βαθμού ιεραρχίας ή τίτλου ή η μη ανάθεση πρόσθετων ως άνω καθηκόντων σε εργαζομένους που μέχρι τότε είχαν τέτοιους βαθμούς, τίτλους ή καθήκοντα δεν θεμελιώνει γι' αυτούς δικαίωμα αποζημίωσης. 2.Έως και την 31η Ιαν. 1995 τα Διοικητικά Συμβούλια    της    Ο.Α.,    της   Ολυμπιακής  Αερο-   (Μετά την σελ. 768,18) Σελ. 768,19 Τεύχος 1242-Σελ. 33  156 πλοΐας Α.Ε. και της Ολυμπιακής Τουριστικής Α.Ε. εισηγούνται στον Υπουργό Μεταφορών και Επικοινωνιών σχέδια των νέων Κανονισμών Εργασίας, μετά από προηγούμενη συζήτηση με τις συνδικαλιστικές οργανώσεις του προσωπικού. Με προεδρικό δ/γμα εγκρίνονται οι Κανονισμοί Εργασίας του προσωπικού των πιο πάνω εταιρειών, μετά από πρόταση του Υπουργού Μεταφορών και Επικοινωνιών, κατά παρέκκλιση των οριζομένων στο άρθρ. 8 παρ. 3 του Νόμ. 2224/1994 (ΦΕΚ 112 Α΄). Ομοίως με προεδρικό δ/γμα, μετά από πρόταση του Υπουργού Μεταφορών και Επικοινωνιών, εγκρίνονται οι όροι των από 3 Δεκ. 1994, από 6 Δεκ. 1994 και από 7 Δεκ. 1994 Πρακτικών Συμφωνίας της Διοίκησης της Ο.Α. με τους εκπροσώπους της Ένωσης Χειριστών Πολιτικής Αεροπορίας (Ε.Χ.Π.Α.), της Ένωσης Ιπτάμενων Μηχανικών (Ε.Ι.Μ.) και της Ένωσης Ιπτάμενων Συνοδών-Φροντιστών (Ε.Ι. Σ.Φ.), αντιστοίχως, σχετικά με τα όρια πτήσεως, απασχολήσεως και αναπαύσεως των χειριστών, των μηχανικών και των συνοδών-φροντιστών, που εργάζονται στις πιο πάνω εταιρείες ως ιπτάμενο προσωπικό, καθώς και κάθε νέο Πρακτικό που τροποποιεί την παραπάνω συμφωνία σε σχέση με το αντικείμενο αυτό. 3.Η Ολυμπιακή Αεροπορία καθώς και οι θυγατρικές της εταιρείες, Ολυμπιακή Αεροπλοΐα Α.Ε. και Ολυμπιακή Τουριστική Α.Ε., υποχρεούνται να προβούν αμέσως στις απαραίτητες διαδικασίες για την τροποποίηση του άρθρ. 6 του καταστατικού της Ο.Α. και των αντίστοιχων άρθρων των καταστατικών των ως άνω θυγατρικών της εταιρειών, ώστε εφεξής υποχρεωτικά στη σύνθεση των Διοικητικών τους Συμβουλίων να καθιερώνεται η συμμετοχή 2 εκπροσώπων των εργαζομένων στο Διοικητικό Συμβούλιο της Ο.Α., ως και η συμμετοχή αντίστοιχα ενός (1) εκπροσώπου στα Διοικητικά Συμβούλια των πιο πάνω θυγατρικών της εταιρειών, από τους εργαζομένους σε καθεμία εταιρεία, με όλα τα συνεπαγόμενα γι' αυτούς δικαιώματα και υποχρεώσεις. Η υπόδειξη αυτών γίνεται από το Σώμα των Εκλεκτόρων της Ομοσπονδίας Συλλόγων Πολιτικής Αεροπορίας μέσα σε ένα (1) μήνα από την πιο πάνω τροποποίηση των καταστατικών των παραπάνω εταιρειών, εφεξής δε σε κάθε νέα συγκρότηση των Διοικητικών τους Συμβουλίων.  Σελ 768,20 Τεύχος 1242-Σελ. 34 4.Από την έναρξη ισχύος του νόμου αυτού η Ο.Α. και οι θυγατρικές της εταιρείες Ολυμπιακή Αεροπλοϊα Α.Ε. και Ολυμπιακή Τουριστική Α.Ε. παύουν να υπάγονται στις διατάξεις που ισχύουν για τις επιχειρήσεις που ανήκουν στο δημόσιο τομέα, εξαιρουμένων των διατάξεων των άρθρ. 1 έως και 24 του Νόμ. 2190/1994 (ΦΕΚ 28 Α'). 5.Από την 1η Ιαν. 1995 τα Διοικητικά Συμβούλια της Ο.Α. και όλων των θυγατρικών της εταιρειών υποχρεούνται να υποβάλλουν μέσα σε ένα (1) μήνα από τη λήξη κάθε ημερολογιακού τριμήνου στους Υπουργούς Μεταφορών και Επικοινωνιών και Οικονομικών λεπτομερή απολογιστική έκθεση για τις δραστηριότητες των εταιρειών κατά το τρίμηνο που διέρρευσε, η οποία περιλαμβάνει αναλυτικά όλα τα οικονομικά στοιχεία των επιχειρήσεων, τα αποτελέσματα της εκμετάλλευσης, τη δύναμη του προσωπικού τους (τακτικού-έκτακτου) κατά κατηγορίες και ειδικότητες, τις τυχόν μεταβολές του, ως και συγκριτικά στοιχεία παραγωγικότητας απόδοσης, βελτίωσης των παρεχόμενων υπηρεσιών κ.λπ.. Λεπτομέρειες για το περιεχόμενο των εκθέσεων αυτών καθορίζονται, εάν απαιτείται, με κοινή απόφαση των Υπουργών Μεταφορών και Επικοινωνιών και Οικονομικών. 6.Το σύνολο των μετοχών της Ολυμπιακής Αεροπλοΐας Α.Ε. και τις OLYMPIC AIR CRUISES L.T.D. ανήκουν κατά κυριότητα από τη σύστασή τους στην Ο.Α.. 7.Στις αποδοχές και τους όρους εργασίας γενικά του προσωπικού που προσλαμβάνεται από την Ο.Α., την Ολυμπιακή Αεροπλοΐα Α.Ε. και την Ολυμπιακή Τουριστική Α.Ε. με συμβάσεις εργασίας ορισμένου χρόνου ή έργου δεν έχουν ανάλογη εφαρμογή οι διατάξεις συλλογικών συμβάσεων εργασίας, πρακτικών συμφωνίας κ.λπ,. με τις οποίες ρυθμίζονται οι αποδοχές και οι όροι εργασίας γενικά του προσωπικού που προσλαμβάνεται από αυτές με σύμβαση εργασίας αορίστου χρόνου.        38.Ξ.γ.25 Ολυμπιακή Αεροπορία   157 8.Με προεδρικό δ/γμα, που εκδίδεται εντός 4 μηνών από τη δημοσίευση του παρόντος, με πρόταση των Υπουργών Μεταφορών και Επικοινωνιών και Προεδρίας της Κυβέρνησης, καθορίζονται τα θέματα που αφορούν στη βαθμολογική διάρθρωση, στον τρόπο και στις προϋποθέσεις προαγωγικής εξέλιξης, στην κατάταξη και στην αντιστοίχιση με τους βαθμούς του Νόμ. 2190/1994 των κλάδων (ΠΕ-ΤΕ-ΔΕ) των Ελεγκτών Εναέριας Κυκλοφορίας (Ε.Ε.Κ.) της Υπηρεσίας Πολιτικής Αεροπορίας (Υ.Π.Α.). Μέχρι εκδόσεως του κατά το προηγούμενο εδάφιο προεδρικού δ/τος το προσωπικό των εν λόγω κλάδων διέπεται προσωρινά από τις διατάξεις του Νόμ. 2190/1994. 9.Υπάλληλοι της Ο.Α., που είχαν προσληφθεί στα γραφεία της στο εξωτερικό με σύμβαση εργασίας σύμφωνα με την ισχύουσα τοπική νομοθεσία και απολύθηκαν ή διαγράφηκαν κατά το διάστημα από 1ης Ιαν. 1990 έως και 31ης Οκτ. 1993, υπάγονται στις διατάξεις των άρθρ. 25 και 26 του Νόμ. 2190/1994. Η από τις ίδιες διατάξεις προβλεπόμενη αίτηση υποβάλλεται μέσα σε ένα (1) μήνα από τη δημοσίευση του παρόντος νόμου. Η επαναπρόσληψη ενεργείται σύμφωνα με τις διατάξεις των παρ. 10, 12 και 13 του άρθρ. 25 του Νόμ. 2190/1994. Οι οικείες επιτροπές επανασυγκροτούνται μέσα σε 2 μήνες από τη δημοσίευση του παρόντος νόμου. 10.Αίρεται το αξιόποινο των πράξεων της μη καταβολής φόρων εισοδήματος, Φ.Μ.Υ., Φ.Π.Α., τελών προσαυξήσεων κ.λπ., ως και εισφορών προς το Ι.Κ.Α. και άλλους ασφαλιστικούς οργανισμούς κύριας ή επικουρικής ασφάλισης, καθώς και πόρων, τελών και λοιπών δικαιωμάτων που εισπράχθησαν για λογαριασμό κρατικών αρχών, εφόσον οι πράξεις αυτές τελέσθηκαν από μέλη των Διοικητικών Συμβουλίων της Ο.Α. και της Ολυμπιακής Αεροπλοίας Α.Ε.. καθώς και από κάθε εντεταλμένο όργανο της διοικήσεώς τους μέχρι τη δημοσίευση του παρόντος νόμου. Σύμφωνα με την παρ. 1 άρθρ. 60 Νόμ. 2324/1995 (ΦΕΚ Α' 146), Τόμ. 12Α,  σελ. 282,416, οι διατάξεις του άνω πρώτου εδαφίου ισχύουν και για τα μέλη του Δ.Σ. της Εταιρείας "ΕΛΛΗΝΙΚΑ ΝΑΥΠΗΓΕΙΑ Α.Ε." τους τυχόν εντολοδόχους τους και τα όργανα της διοίκησής της για το διάστημα μέχρι 30 Ιουν. 1995. Το αξιόποινο πράξεων η παραλείψεων που τελέσθηκαν από μέλη διοικήσεων και υπαλλήλων υπηρεσιών και νομικών προσώπων του άρθρ. 14, παρ. 1 του Νόμ. 2190/1994, κατά παράβαση των άρθρ. 18, 19, 20 και 21 του ίδιου νόμου, κατά το διάστημα από 3 Μαρτ. 1994 έως 31 Οκτ. 1994, αίρεται ωσαύτως. 11.Από τη δημοσίευση του παρόντος νόμου μέχρι και την 31η Δεκ. 1997,  α.Προσωπικό της Ο.Α. και των θυγατρικών της εταιρειών Ολυμπιακή Αεροπλοΐα Α.Ε. και Ολυμπιακή Τουριστική Α.Ε., που υπηρετεί σε περιφερειακούς σταθμούς και πρακτορεία εσωτερικού και πλεονάζει, εφόσον δεν επιθυμεί τη μετάθεσή του στην έδρα της εταιρείας, μπορεί με αίτησή του να μεταταχθεί στο Υπουργείου Μεταφορών και Επικοινωνιών ή στα νομικά πρόσωπα που εποπτεύονται από το Υπουργείο αυτό, σύμφωνα με τα τυπικά προσόντα ή την ειδικότητά του, εφόσον υφίστανται ανάγκες προς κάλυψη. Για όσους εξ αυτών διαπιστωθεί με πράξη του Υπουργού Μεταφορών και Επικοινωνιών ότι δεν μπορεί να απορροφηθούν από τις ανωτέρω υπηρεσίες, μπορεί να μετατάσσονται, κατά τις κείμενες διατάξεις, σε άλλες υπηρεσίες του Δημοσίου ή νομικών προσώπων δημοσίου δικαίου του οικείου νομού. Η μετάταξη γίνεται με κοινή απόφαση των Υπουργών Προεδρίας της Κυβέρνησης, Μεταφορών και Επικοινωνιών και του κατά περίπτωση αρμόδιου υπουργού. Οι ρυθμίσεις των προηγούμενων εδαφίων της παραγράφου αυτής ισχύουν αναλόγως και για το προσωπικό της Ο.Α., και των θυγατρικών της εταιρειών Ολυμπιακή Αεροπλοία Α.Ε. και Ολυμπιακή Τουριστική Α.Ε. που υπηρετεί στην έδρα των εταιρειών αυτών. β.Η διαπίστωση του αριθμού του πλεονάζοντος προσωπικού γίνεται από τα Διοικητικά Συμβούλια της Ο.Α. ή των θυγατρικών της εταιρειών, κατά περίπτωση, και υποβάλλεται ονομαστικός κατάλογος με τα ατομικά στοιχεία, τα προσόντα και την ειδικότητα του προσωπικού αυτού στο Υπουργείο Προεδρίας της Κυβέρνησης και στο Υπουργείο Μεταφορών και Επικοινωνιών. Άρθρ.5.-Από τη δημοσίευση το παρόντος νόμου καταργούνται: α.Οι διατάξεις των παρ. 4-7 του άρθρ. 27 του Νόμ. 1902/1990 (ΦΕΚ 138 Α') (τόμ. 15Β, σελ. 70,881). β.Οι αντίστοιχες διατάξεις του Ν.Δ. 3560/1956 (ΦΕΚ 222 Α') που αντίκεινται στις διατάξεις της τρίτης δέσμης μέτρων για τις αερομεταφορές (Κανονισμοί του Συμβουλίου της Ευρωπαϊκής Ένωσης υπ' αριθ. 2407, 2408 και 2409 της 23ης Ιουλ. 1992). (ανωτ. αριθ. 1). Άρθρ.6.-Ο νόμος αυτός αρχίζει να ισχύει από τη δημοσίευσή του στην Εφημερίδα της Κυβερνήσεως, εκτός από τις διατάξεις του για τις οποίες ορίζεται διαφορετικά.       (Μετά την σελ. 768,20) Σελ. 768,201 Τεύχος 1242-Σελ. 35 Ολυμπιακή Αεροπορία 38.Ξ.γ.25   158  